दिल निकाल लिया; उंगलियां भी काट दीं, फिर सरेंडर कर दिया
Hyderabad Lover Killed His Friend Over Love Affair Suspicion With Girlfriend. हैदराबाद में 22 साल के युवक ने अपने दोस्त की गला दबाकर हत्या कर दी, क्योंकि दोस्त युवक की प्रेमिका को मैसेज और कॉल करता था
हैदराबाद में 22 साल के युवक ने अपने दोस्त की गला दबाकर हत्या कर दी, क्योंकि दोस्त युवक की प्रेमिका को मैसेज और कॉल करता था। हत्या के बाद युवक ने उसका दिल और प्राइवेट पार्ट निकाल दिया। गर्दन और उंगलियां भी काट दी। फिर शुक्रवार को पुलिस स्टेशन जाकर खुद को सरेंडर कर दिया। पुलिस ने बताया कि आरोपी के बयान के बाद मामला दर्ज कर गिरफ्तार कर लिया है और आगे की जांच की जा रही है।
पुलिस ने कहा कि आरोपी हरिहर कृष्णा और उसका दोस्त नवीन दिलसुख नगर में एक कॉलेज में साथ पढ़ते थे। जिस लड़की की वजह से हरिहर ने दोस्त की हत्या की वह भी उसी कॉलेज में पढ़ती थी। हरिहर और नवीन दोनों को उस लड़की से प्यार हो गया। लेकिन नवीन ने पहले लड़की को यह बात बताई और फिर लड़की और नवीन दोनों के बीच रिलेशन बन गया। हालांकि कुछ साल बाद दोनों अलग हो गए और फिर लड़की हरिहर के साथ रिलेशनशिप में आ गई।
ब्रेकअप के बाद भी लड़की के कॉन्टैक्ट में था दोस्त
आरोपी ने पुलिस को बताया कि ब्रेकअप के बावजूद नवीन लगातार लड़की के कॉन्टैक्ट में था। उसे मैसेज और कॉल करता रहता था, जिससे कृष्णा बुरी तरह परेशान हो गया था। करीब तीन महीने तक ऐसा ही चलता रहा और आरोपी हरिहर मौके की तलाश करता रहा। 17 फरवरी को हरिहर और नवीन शराब के नशे में थे। दोनों में काफी कहासुनी हुई। इस दौरान हरिहर ने गुस्से में नवीन की गला दबाकर हत्या कर दी।
आरोपी ने पुलिस को बताया कि हत्या के बाद उसने बॉडी की तस्वीरें भी ली थी। इसके बाद व्हाट्सएप पर अपनी प्रेमिका को शेयर की।
ये खबरें भी पढ़ सकते हैं...
निक्की की लाश लेकर 35 किमी घूमता रहा साहिल, कार में शादी को लेकर झगड़ा हुआ तो मोबाइल केबल से गला घोंटा
​​​​​​दिल्ली में निक्की यादव मर्डर केस में अब बड़े खुलासे हो रहे हैं। पुलिस सूत्रों के मुताबिक, शादी की खबर मिलने के बाद निक्की और साहिल गहलोत का कार में झगड़ा हुआ था। उसके बाद बात इतनी बिगड़ गई की गुस्साए साहिल ने मोबाइल की केबल (तार) से निक्की का गला घोंट दिया। पूरी खबर यहां पढ़ें...
आफताब ने आरी से किए थे श्रद्धा के 35 टुकड़े, पोस्टमॉर्टम में खुलासा, DNA जांच में जंगल से मिले बॉडी पार्ट्स भी श्रद्धा के निकले
श्रद्धा को मारकर उसके लिव-इन पार्टनर आफताब ने आरी से ही शव के 35 टुकड़े किए थे। श्रद्धा की पोस्टमॉर्टम रिपोर्ट में यह बात कही गई है। इससे 10 दिन पहले माइटोकॉन्ड्रियल DNA रिपोर्ट में श्रद्धा के बाल और हड्‌डी के सैंपल मैच होने की पुष्टि हुई थी। वहीं, पिछले महीने आई एक और DNA जांच में महरौली और गुरुग्राम के जंगलों में पुलिस मिली हड्डियां श्रद्धा की ही निकली थीं। पूरी खबर यहां पढ़ें...
लिव-इन पार्टनर को मारकर प्रेमी ने बेड में छिपाई बॉडी, हत्या के बाद फर्नीचर बेचा
महाराष्ट्र के पालघर जिले में लिव-इन पार्टनर ने प्रेमिका की गला घोटकर हत्या कर दी थी। बाद में उसकी बॉडी को बेड के अंदर छिपा दिया। घटना को अंजाम देने के बाद आरोपी घर का फर्नीचर बेचकर मुंबई से राजस्थान भाग रहा था, लेकिन पुलिस ने मध्य प्रदेश के नागदा रेलवे स्टेशन से उसे गिरफ्तार कर लिया। पुलिस ने बताया कि आसपास रहने वालों को जब बदबू आई तो उन्होंने जानकारी दी। पूरी खबर यहां पढ़ें...